OpenLLM-France/wikimedia huggingface dataset:
# Aztekium

El gènere Aztekium té sol dues espècies de petits cactus globós. Descoberta en 1929 per F. Ritter, en Rayones, Nuevo León, Mèxic, aquest gènere era monotípic (Aztekium ritteri) fins que la 2a espècie (Aztekium hintonii) va ser descoberta per George S. Hinton, en Galeana, Nuevo León en 1991.
Aquest gènere es troba sol a Mèxic i és natiu de l'estat de Nuevo León. A causa de la massiva destrucció de l'hàbitat i collita, aquest gènere està gairebé extint en el camp. El seu nom està dedicat al poble asteca, a causa de certes reminiscències entre el format del cactus i algunes escultures asteques.

## Constituents actius

* N-metiltiramina
* hordenina
* anhalidina
* mescalina
* N,N-3,4-dimetoxi-fenetilamina
* pellotina
* 3-metoxitiramina
# Centre Excursionista Pàtria

El Centre Excursionista Pàtria fou una entitat fundada el 1915 a Barcelona.
Les primeres excursions foren per practicar l'escalada a Montserrat. Més endavant van sovintejar Núria, Ulldeter i a principis dels anys vint l'ascensió de l'Aneto i nombroses travesses als Pirineus. El 1921 publicà el primer butlletí social i més endavant es crearen les seccions de fotografia i femenina. L'any 1931 es fusionà amb altres entitats excursionistes per fundar la Unió Excursionista de Catalunya.

## Bibliografia

* Ferrández i Rubió, Jaume: Diccionari de l'excursionisme català. 1a edició. Barcelona. Enciclopèdia Catalana, 2001. ISBN 9788441207257.
# Christian August Friedrich Garcke

Christian August Friedrich Garcke (25 d'octubre del 1819 a Bräunrode bei Mansfeld - 10 de gener del 1904 a Berlín) va ser un botànic alemany.
Primer va estudiar teologia luterana a Halle però aviat només va dedicar-se a la botànica com a professor privat. El 1851 va traslladar-se a Berlín on es va especialitzar amb Alexander Braun. Va ser nomenat conservador de l'Herbarium Reial (el futur Museu Botànic Reial) i va participar en la formació de farmacèutics. Encara en vida la seva obra mestra Flora von Nord- und Mitteldeutschland, sortit el 1849, va conèixer una vintena de reimpressions.
Les espècies Catopsis garckeana i Indigofera garckeana van ser nomenats al seu honor.

## Obra destacada

* Flora von Halle (tom 1: 1948, tom 2: 1856)
* Flora von Nord- und Mitteldeutschland (1849)

## Referències

* ↑ Jahn, Ilse. «Garcke, Christian August Friedrich». A: Neue Deutsche Biographie (NDB) (en alemany). vol. 6. Berlín: Duncker & Humblot, 1964, p. 71. ISBN 3-428-00187-7.
# Christian Bassedas

Christian Gustavo Bassedas (Buenos Aires, 16 de febrer de 1973) és un exfutbolista argentí, que ocupava la posició de migcampista.

## Trajectòria

Format al planter del Vélez Sársfield, fa el seu debut professional al març de 1991. Com a migcampista atacant, és peça clau de la bona època que viu el club durant la dècada dels 90, tot guanyant títols domèstics i internacionals. Ha estat l'onzè jugador que més partit ha jugat amb Vélez Sársfield.
L'any 2000 s'uneix al Newcastle United FC de la Premier League, fitxat per 3,5 milions de lliures. La temporada 01/02 és cedit al CD Tenerife, de la primera divisió espanyola.
El 2003 hi retorna al seu país, però després d'entrenar dos mesos amb Newell's Old Boys, hi decideix penjar les botes.
Després de la seua retirada, ha seguit vinculat al món del futbol. Primer ha estat comentarista a Fox Sports per a Llatinoamèrica, i a finals del 2008, es fa càrrec de la direcció esportiva del Vélez Sársfield.

## Selecció

Bassedas va disputar 22 partits amb la selecció argentina, tot marcant un gol. Va participar en la Copa Amèrica de 1997 i en la Copa Confederacions de 1995.
També va competir amb la selecció olímpica als Jocs Olímpics d'Atlanta 1996 i als Jocs Panamericans de l'any anterior, on va capitanejar el seu equip.

## Títols
### Vélez Sársfield

* Primera División Argentina (4): Clausura 93, Apertura 95, Clausura 96, Clausura 98
* Copa Libertadores (1): 1994
* Copa Intercontinental (1): 1994
* Copa Interamericana (1): 1994
* Supercopa Sudamericana (1): 1996
* Recopa Sudamericana (1): 1997
Argentina
* Medalla d'or als Jocs Panamericans: 1995
* Medalla d'argent als Jocs Olímpics: Atlanta 1996

## Referències

* ↑ «No capital return for Newcastle». BBC, 31-01-2001. [Consulta: 3 novembre 2009].
* ↑ «'Perdí el amor por el fútbol'» (en castellà). Página/12, 30-08-2003. [Consulta: 5 octubre 2009].
* ↑ «Bassedas: "Gareca siempre fue mi candidato"» (en castellà). TyC Sports, 17-12-2008. Arxivat de l'original el 2008-12-31. [Consulta: 5 octubre 2009].

## Enllaços externs

* (castellà) Fitxa del jugador
# Chiavari

Chiavari (en ligur Ciävai [/ˈt͡ʃaːvai̯/]) és un comune italià, situat a la regió de la Ligúria i a la ciutat metropolitana de Gènova. El 2011 tenia 27.295 habitants. Limita amb les comunes de Carasco, Cogorno, Lavagna, Leivi i Zoagli.

## Geografia

Situat a la costa de la Riviera del Llevant, a l'est de Gènova, compta amb una superfície de 12,1 km² i les frazioni de Campodonico, Sanguineto i Sant'Andrea di Rovereto.

## Història

Entre el 6 de juny de 1805 i l'11 d'abril de 1814 Chiavari va ser la prefectura del districte homònim, dins el Departament dels Apenins, creat dins la nova organització administrativa fruit de la seva incorporació al Primer Imperi Francès de Napoleó I de França. Amb la seva dissolució passà a formar part del Regne de Sardenya, del qual en fou capital de província a partir de 1817.
Des de 1892 és la seu del bisbat de Chiavari.

## Referències

* ↑ Frisoni, Gaetano. Nomi propri di città, borghi e villaggi della Liguria del Dizionario Genovese-Italiano e Italiano-Genovese. Gènova: Nuova Editrice Genovese.
* ↑ «Dades Istat el 31 desembre 2011». Arxivat de l'original el 3 de març 2016. [Consulta: 15 juliol 2015].
* ↑ Guida d'Italia-Liguria del Touring Club Italiano. Milà: Mondadori, 2007.
* ↑ «Fonte dal sito della Diocesi di Chiavari-Storia». Arxivat de l'original el 2019-08-10. [Consulta: 15 giugno 2011].
# Chucena

Chucena és un poble de la província de Huelva (Andalusia), que pertany a la comarca d'El Condado.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 1.930 | 1.943 | 1.980 | 1.964 | 1.931 | 1.967 | 2.005 | 1.996 | 2.044 | 2.044 |

## Història

Els seus orígens són prehistòrics. Les dades més recents es refereixen al repartiment de les terres de Sevilla, després de la Reconquesta. Fins al 24 de maig de 1812 eren dos pobles, Alcalá de la Alameda i Chucena, transformant-se per decret en una població que va prendre el nom d'una dels dos, amb el qual ara es denomina. Ben tractada per la família reial dels Trastàmara, Per Afany de Ribera va dur a Chucena el nucli d'un Mayorazgo. En 1574 el mayorazgo passarà a ser marquesat i més tard, per la unió matrimonial d'Ana María Enríquez de Ribera Portocarrero amb el duc de Medinaceli, entrarà en l'esmentat ducat. Un pi centenari, testimoni de la història d'aquests dos pobles convertits en un, va haver de ser tallat el dia 2 de setembre de 1988, a causa oficialment d'una malaltia. Figura en l'escut heràldic del poble presidit per una estrella, evocació de la Verge que duu aquest nom, patrona de la vila.
# Chubado (cràter)

Chubado és un cràter d'impacte en el planeta Venus de 7 km de diàmetre. Porta el nom d'un antropònim fulbe, i el seu nom va ser aprovat per la Unió Astronòmica Internacional el 1997.

## Referències

* ↑ «Chubado». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Christoph Rothmann

Christoph Rothman (c. 1550 - 1560, Bernburg, Saxònia-Anhalt – probablement després de 1600, Bernburg) va ser un matemàtic alemany i un dels pocs astrònoms coneguts de la seva època. Les seves investigacions contribuïren notablement a què Kassel es convertís en un centre europeu de l'astronomia en el segle xvi.

## Vida

No se sap avui dia quan va néixer Rothmann, encara que se sap que el seu lloc de naixença va ser Bernburg en el Saale, probablement entre el 1550 i el 1560. Després d'una educació bàsica, va estudiar teologia i matemàtiques en Wittenberg, amb el suport del príncep, Joachim Ernst von Anhalt. L'entusiasme de Rothmann per l'astronomia va ser substancial. Christoph Rothmann, un cop calculat i aplicat el catàleg d'estavelles Kassel entre 1585 i 1587, va ser nomenat en 1577 com matemàtic de la cort de Kassel pel príncep Guillem IV de Hesse. De 1584 a 1590 va ser membre actiu de l'astronomia en l'observatori del príncep. La seva investigació ha contribuït substancialment al fet que Kassel es va convertir en un centre de la investigació astronòmica. En 1590 va visitar a Tycho Brahe en Uranienburg en l'illa de Ven, però no va tornar a Kassel. Després del viatge a Uranienburg va viure fins a la seva mort en Bernberg on va escriure escrits teològics.

## Treball

Rothmann era un seguidor de Copèrnic, qui va justificar l'heliocentrisme. Però en contrast amb els seus col·legues astrònoms va caure en l'oblit en el segle xvii. En el segle xvi a Europa, dos grups d'investigadors varen treballar en la llista dels nous catàlegs d'estrelles més exacta que s'havia fet fins aleshores. Pel costat de la coneguda Dane Tycho Brahe, que havia establert el famós observatori Uraniborg en l'illa de Veuen, i un grup d'astrònoms a Kassel a la cort del príncep. Aquí Rothmann i Jost Bürgi, un matemàtic suís, van treballar junts. Els dos grups de treball van mantenir una intensa lluita científica com un extens intercanvi de cartes entre Kassel i Ven.

## Obres

* Liber primus Observatorium Stellarum, Kassel 1589 (Manual d'astronomia, és el llibre més conegut de Christoph Rothmann)
* Astronomia: En qua hipótesis Ptolemaicae ex Hypothesibus Copernici supplentur corriguntur et: et imprimis intellectus et usus tabularum Prutenicarum declaratur et demonstratur, Manuscripte von 1580, (in der Universitätsbibliothek Kassel)
* La restitutio Sacramentorum, Goslar 1611, (theologische herausgegebene posthum Schrift)
* Scriptum cometa de, qui anni Christi 1585 mensib. Octobri et apparuit novembrī.Herausgegeben von Willebrord Snellius en:cometae Descriptio, qui anno 1618 effulsit novembrī mense primum Original der Herzog August Bibliothek Wolfenbüttel Arxivat 2016-03-04 a Wayback Machine. (Seite 69 -156), Verlag Elzevir, Leiden 1619
# Chloraea volkmannii

Chloraea volkmannii és una planta herbàcia originària de Xile i d'Argentina de la família de les orquidàcies.

## Descripció

És una orquídia de mida mitjana que prefereix el clima fred. El seu hàbitat és terrestre. És una planta herbàcia perennifòlia que arriba als 30-50 cm de alçada. Té una tija amb les fulles inferiors oblongolanceolades de 5 a 6 cm de llargada. La inflorescència és en forma d'espiga amb 6-8 flors de color blanco.

## Distribució

Es troba a l'Argentina (Neuquén) i centre i sud de Xile.

## Taxonomia

Chloraea volkmannii va ser descrita per Phil. ex-Kraenzl. i publicat a Orchidacearum Genera et Species 2: 121, a l'any 1904.

### Etimologia

Chloraea: nom genèric que ve del grec Chloros = "verd", en al·lusió al color de les seves flors.
volkmannii: epítet

## Referències

* ↑ Pfahl, Jay. «Chloraea volkmannii» (en anglès). Internet Orchid Species Photo Encyclopedia. [Consulta: 10 juliol 2023].
* ↑ «Chloraea volkmannii» (en castellà). Chlorischile.
* ↑ «Chloraea volkmannii». Royal Botanic Gardens, Kew: World Checklist of Selected Plant Families. [Consulta: 10 juliol 2023].
* ↑ «Chloraea volkmannii». Tropicos.org. Missouri Botanical Garden. [Consulta: 10 juliol 2023].
# Clay Mathematics Institute

El Clay Mathematics Institute (CMI) és una fundació sense ànim de lucre de Cambridge (Massachusetts, USA), dedicada a incrementar i disseminar el coneixement matemàtic. Té diversos premis i incentius per a matemàtics prometedors. L'institut va ser fundat en 1998 per Landon T. Clay, qui la finança, i pel matemàtic Arthur Jaffe de la Universitat Harvard.
Tot i que la institució és coneguda per premiar a qui resolgui els problemes del mil·lenni, duu a terme un ampli catàleg d'activitats entre les quals es troben uns premis de recerca (Clay Research Award).

## Problemes del mil·lenni

L'activitat més coneguda d'aquesta fundació és l'establiment al maig de 2000 dels set problemes del mil·lenni. Els set problemes escollits són considerats pel CMI com a "preguntes clàssiques importants que no han estat resoltes en anys". La primera persona que aconsegueixi resoldre si més no un d'aquests problemes rebrà un premi d'un milió de dòlars per cadascun dels problemes matemàtics que hagi resolt.
Dels set problemes plantejats, la conjectura de Poincaré va ser resolta pel matemàtic Grigori Preleman l'any 2003. Una vegada que la solució va ser comprovada per la comunitat matemàtica, la institució li va oferir el premi del milió de dòlars. No obstant això, Preleman va decidir rebutjar-ho, al·legant que la seva contribució no era més important que la del matemàtic Richard Hamilton.

## Referències

* ↑ http://phys.org/news197209671.html

## Enllaços externs

* The Clay Mathematics Institute
* Problemes premiats del mil·lenni Arxivat 2009-01-16 a Wayback Machine.
# Classisme

El classisme és la discriminació en funció de la classe social. Es tracta d'un prejudici que fa que membres de grups socials privilegiats pretenguin frenar les oportunitats o tinguin un concepte desfavorable d'aquells individus de grups socials menys afavorits. Com a reacció defensiva, aquests també poden desenvolupar prejudicis cap a la classe dominant, que poden desembocar en conflictes socials. El classisme augmenta si hi ha coincidència entre origen ètnic i poder adquisitiu. El classisme es dona tant a nivell personal (una persona o grup és classista) com estructural, quan el sistema afavoreix la divisió de classes i perjudica les classes subalternes.
Es relaciona amb l'elitisme quan la discriminació porta a buscar el poder d'aquells situats a dalt de la piràmide social i es restringeix la barreja interclassista (per exemple amb clubs exclusius o escoles destinades a una determinada classe social). Si a més es propugna que el poder polític ha d'estar restringit a aquesta elit, es cau en l'oligarquia o aristocràcia.

## Vegeu també

* Aporofòbia

## Referències

* ↑ Navarro, Vicenç. «El classisme (discriminació de classe) que apareix en el llenguatge dominant a Espanya». Públic, 20-02-2018. [Consulta: 23 febrer 2022].
* ↑ Cañadell, Rosa. «El classisme… a l'educació a Catalunya». Crític, 27-11-2015. [Consulta: 23 febrer 2022].
# Classificador Bayes

En la classificació estadística, el classificador Bayes minimitza la probabilitat d'una classificació errònia. Amb el nom del matemàtic anglès Thomas Bayes, és un classificador derivat del teorema de Bayes. Assigna cada objecte a la classe a la qual és més probable que pertanyi, o a la qual la classificació incorre en el menor cost. Formalment, és una funció matemàtica que assigna una classe a cada punt d'un espai de característiques.
Suposem una parella $(X,Y)$ incorpora valors $\mathbb {R} ^{d}\times \{1,2,\dots ,K\}$, on $Y$ és l'etiqueta de classe de $X$. Suposem que la distribució condicional de X, donat que l'etiqueta Y pren el valor r ve donada per
$(X\mid Y=r)\sim P_{r}$
on " $\sim$ " significa "es distribueix com", i on $P_{r}$ denota una distribució de probabilitat.
Un classificador és una regla que assigna a una observació X = x una estimació del que era realment l'etiqueta no observada Y = r. En termes teòrics, un classificador és una funció mesurable $C:\mathbb {R} ^{d}\to \{1,2,\dots ,K\}$, amb la interpretació que C classifica el punt x a la classe C (x). La probabilitat de classificació errònia, o risc, d'un classificador C es defineix com $R(C)=P(C(X)\neq Y)$
El classificador de Bayes és $C^{\text{Bayes}}(x)={\underset {r\in \{1,2,\dots ,K\}}{\operatorname {argmax} }}\operatorname {P} (Y=r\mid X=x).$
A la pràctica, com en la majoria de les estadístiques, les dificultats i subtileses estan associades amb la modelització de les distribucions de probabilitat de manera eficaç; en aquest cas, $\operatorname {P} (Y=r\mid X=x)$. El classificador de Bayes és un punt de referència útil en la classificació estadística.

## Referències

* ↑ Devroye, L.. A probabilistic theory of pattern recognition (en anglès). Springer, 1996. ISBN 0-3879-4618-7.
* ↑ «Bayes Theorem Explained With Example - Complete Guide» (en anglès). https://www.upgrad.com,+14-06-2021.+[Consulta: 31 octubre 2022].
* ↑ Brownlee, Jason. «A Gentle Introduction to the Bayes Optimal Classifier» (en anglès). https://machinelearningmastery.com,+03-12-2019.+[Consulta: 31 octubre 2022].
* ↑ «What Is Bayesian Classifiers | The Powers And Limits Of ML» (en anglèss). https://acodez.in,+21-10-2020.+[Consulta: 31 octubre 2022].
# Charles Cushing

Charles Cushing (1905 - 1982) va ser un compositor, director de banda i professor de música nord-americà.

## Biografia

Charles Cushing, natural de Califòrnia, va estudiar a la Universitat de Califòrnia, Berkeley. Encoratjat visitant el compositor francès Charles Koechlin durant els estius de 1928 i 1929, es va llicenciar el 1928 i va cursar el màster el 1929. Va guanyar el premi "George Ladd Prix" de Paris, que li va permetre estudiar amb Nadia Boulanger a l'"Ecole Normale de Musique" a París durant dos anys.
Va començar a ensenyar música a la Universitat de Califòrnia, Berkeley, el 1931. Va exercir de director de la banda de Califòrnia de 1934 a 1952. Va exercir de professor titular de 1948 a 1968.
Amic d'Ígor Stravinski. Entre els estudiants més destacats hi ha Jonathan Elkus, Roger Nixon i Loren Rush.

## Obres seleccionades

* Angel Camp for Band (1952)
* Cereus, poema per a orquestra (1959)
* Divertiment per a orquestra de corda
* Peça per a clarinet i piano
* Pas de Deux
* Petite Suite per a banda simfònica (Compositor: Béla Bartók Arranjador: Charles Cushing)
# Clotianidina

La clotianidina correspon al compost químic 1-(2-cloro-1,3-tiazol-5-ilmetil)-3-metil-2-nitroguanidina (C₆H₈ClN₅O₂S).
És un insecticida neo-nicotenoid que va ser desenvolupat per Takeda Chemical Industries i Bayer AG. És persistent en el medi ambient i mostra baixa toxicitat per a moltes espècies però molt alta en altres. És una alternativa als insecticides organofosforats, carbamats i piretroids, ja que comporta menys riscos per la salut humana.
# Christian David Ginsburg

Christian David Ginsburg (Varsòvia, Imperi Rus, 25 de desembre de 1831 - Palmers Green, Anglaterra, 7 de març de 1914) va ser un erudit de la Bíblia i estudiós de la tradició masoreta en el judaisme.

## Infància

Va néixer en una família jueva a Varsòvia el 25 de desembre de 1831 i es va convertir al cristianisme a l'edat de 15 anys.

## Obres

Va arribar a Anglaterra poc temps després de finalitzar la seva educació en el Col·legi Rabínic de Varsòvia. Va continuar el seu estudi de les Escriptures hebrees, amb especial atenció al Megillot. El primer resultat d'aquests estudis va ser un traducció del Càntic dels Càntis, amb un comentari històric i crític, publicat el 1857. Una traducció similar deEclesiastès, seguida per tractats dels Caraïtes, els Essenios i les Càbales, li va permetre mantenir una posició prominent davant dels estudiants bíblics alhora que preparava la primera secció de la seva obra mestra, l'estudi crític del text masorètic.

### Obra mestra

Ginsburg va aconseguir el rang eminent d'erudit hebreu amb la publicació el 1867 de la Introduction to the Rabbinic Bible, Hebrew and English, with notices (Introducció a la Bíblia Rabínica, hebreu i anglès, amb anotacions) de Jacob ben Hayyim i el Masoret haMasoret d'Elias Levita en hebreu, i que incloïa traducció i comentari. El 1870 va ser nomenat un dels primers membres del comitè per a la revisió de la versió de l'Antic Testament en anglès sota contracte amb la Societat Bíblica Trinitària. La seva carrera va culminar amb la publicació de l'estudi del text masorètic o Masora, dividit en tres volums (1880–1886), el Massoretico-critical edition of the Hebrew Bible (Edició crítica masorètica de la Bíblia hebraica) (1894) i finalment, amb l'elaboració d'una introducció per a aquesta (1897).
Ginsburg va publicar Facsimiles of Manuscripts of the Hebrew Bible (Facsímils de manuscrits de la Bíblia hebraica) (1897 i 1898) i The Text of the Hebrew Bible in Abbreviations (El text de la Bíblia hebraica en abreviatures) (1903) juntament amb el tractat On the relationship of the so-called Codex Babylonicus of A.D. 916 to the Eastern Recension of the Hebrew Text (1899, de circulació privada). En aquesta darrera obra esmentada intenta demostrar que el Còdex de Sant Petersburg, durant molts anys acceptat com el text genuí de l'Escola babilònica, és en realitat un text palestí acuradament modificat per fer-lo conforme a la recensió babilònica. Posteriorment va dur a terme la preparació d'una edició nova de la Bíblia hebraica per a la Societat Bíblica Britànica i Estrangera.

### Altres

També va contribuir en diversos articles de la Encyclopaedia de John Kitto, el Dictionary of Christian Biography (Diccionari de biografia cristiana) de William Smith i la Encyclopædia Britànica (1877–1887).

## Referències

* Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911. . pàgina 29. Volum 12.
# Christian Coleman

Christian Coleman (Atlanta, Geòrgia, 6 de març de 1996) és un atleta nord-americà, dos cops subcampió mundial a Londres 2017 en els 100 metres llisos i 4x100 metres relleus, i campió mundial en els 100 metres llisos en el mundial de Doha 2019. Posseeix un record mundial en els 60 m llisos en pista coberta amb 6.34 segons.
Al Mundial de Londres 2017 va guanyar dues medalles de plata: en 100 metres -darrere de Justin Gatlin i per davant del jamaicà Usain Bolt - i en els 4x100 metres relleus, després dels britànics (or) i per davant dels japonesos (bronze), amb els seus tres companys d'equip: Mike Rodgers, Justin Gatlin i Jaylen Bacon.
El 18 de febrer de 2018 va batre el rècord del món en els 60 metres llisos amb una marca de 6.34 segons. El 3 de març del mateix any va aconseguir ser campió mundial en pista coberta a Birmingham, on va establir un nou rècord del campionat amb 6.37 segons, superant en 5 centenes l'anterior marca que pertany a Maurice Greene.
El mes de juny de 2019, Coleman va ser suspès durant dos anys de la competició, per ser reincident en incomplir el protocol antidopatge i no estar localitzable. Tot i que finalment se li va reduir la sanció a 18 mesos, no va arribar a temps per participar en els Jocs Olímpics de Tòquio de 2020.

## Marques personals

| Disciplina | Marca | Vent | Seu | Data |
| 60m llisos (indoor) | 6.34 WR | | Albuquerque, EUA | 18 febrer 2018 |
| 100m llisos | 9.76 | +0,6 (m/s) | Doha, Qatar | 28 setembre 2019 |
| 200m llisos | 19.85 | -0,5 (m/s) | Kentucky, EUA | 27 maig 2017 |
| 4x100m relleus | 37.10 NR | | Doha, Qatar | 5 octubre 2019 |

## Trajectòria professional

| Any | Competició | Seu | Posició | Disciplina | Marca |
| 2015 | Jocs Panamericans juvenil | Edmonton, Canadà | 3r | 100m | 10.32 |
| 2016 | Jocs Olímpics | Rio Janeiro, Brasil | 8è | 4x100m | DQ |
| 2017 | Campionat del Món | Londres, Regne Unit | 2n | 100m | 9.94 |
| 2017 | Campionat del Món | Londres, Regne Unit | 2n | 4x100m | 37.52 |
| 2018 | Campionat del Món en pista coberta | Birmingham, Regne Unit | 1r | 60m | 6.37 |
| 2019 | Campionat del Món | Doha, Qatar | 1r | 100m | 9.76 |
| 2019 | Campionat del Món | Doha, Qatar | 1r | 4x100m | 37.10 |
| 2022 | Campionat del Món en pista coberta | Belgrad, Sèrbia | 2n | 60m | 6.41 |
| 2022 | Campionat del Món | Oregon, EUA | 6è | 100m | 10.01 |
| 2022 | Campionat del Món | Oregon, EUA | 2n | 4x100m | 37.55 |

## Referències

* ↑ «Christian Coleman». [Consulta: 20 novembre 2017].
* ↑ Bull, Andy. «Christian Coleman stakes claim as new sprint king with world indoors 60m gold» (en anglès). the Guardian, 03-03-2018. [Consulta: 9 març 2018].
* ↑ «Christian Coleman, suspès provisionalment, es podria perdre els Jocs de Tòquio per sanció». CCMA, 17-06-2020.
* ↑ «Coleman veu reduïda la sanció de 24 a 18 mesos, però no arribarà a punt pels Jocs de Tòquio». L'esportiu, 16-04-2021.

## Enllaços externs

* Christian Coleman en l'equip dels Estats Units
* Christian Coleman a la TFRRS
* Christian Coleman a la World Athletics
* Lloc web oficial